Tartalom
Index 🔎︎

# Objektumok elrendezése és igazítása

## Objektumok elrendezése

A dokumentumban létrehozott objektumok a már meglévők fölé kerülnek az egymásra helyezési sorrendben. Ha módosítani akarja egy kijelölt objektum egymásra helyezési sorrendjét, tegye a következőket:

1. Kattintson arra az objektumra, amelynek a helyzetét meg akarja változtatni.

2. Válassza az Alakzat – Elrendezés menüparancsot a helyi menü megjelenítéséhez, és válasszon egy elrendezési lehetőséget:

   Az Előrehozás az objektumot a többi objektum fölé helyezi.

   Az Előrébb hozás eggyel előrébb helyezi az objektumot a többi objektum között.

   A Hátrébb küldés eggyel hátrébb helyezi az objektumot a többi objektum között.

   A Hátraküldés lehetőség a többi objektum mögé helyezi az objektumot.

   Az Objektum mögé lehetőség a másik kijelölt objektum mögé helyezi az objektumot.

### Objektum elrendezése másik objektum mögé

1. Kattintson arra az objektumra, amelynek a helyzetét meg akarja változtatni.

2. Válassza az Alakzat – Elrendezés menüparancsot a helyi menü megnyitásához, és válassza az Objektum mögé lehetőséget. Az egérmutató kéz alakúvá változik.

3. Kattintson arra az objektumra, amelyet a kiválasztott objektum elé szeretne helyezni.

### Két objektum egymásra helyezésének megfordítása

1. A Shift billentyű lenyomása mellett kattintson mindkét objektumra, hogy kijelölje őket.

2. Válassza az Alakzat – Elrendezés menüparancsot a helyi menü megjelenítéséhez, és válassza a Fordított lehetőséget.

## Objektumok igazítása

Az Igazítás funkcióval az objektumokat egymáshoz vagy az oldalhoz igazíthatja.

1. Jelöljön ki egy objektumot, ha az oldalhoz akarja igazítani, vagy jelöljön ki több objektumot, ha egymáshoz akarja igazítani őket.

2. Válassza az Alakzat - Objektumok igazítása menüparancsot, és válasszon egy igazítási lehetőséget.

## Objektumok elosztása

Ha három vagy több objektum van kijelölve, akkor az Kijelölés elosztása paranccsal egyenlő függőleges, illetve vízszintes térköz állítható be az objektumok közé.

1. Jelöljön ki három vagy több elosztani kívánt objektumot.

2. Válassza az Alakzat – Tagolás lehetőséget.

3. Válassza a vízszintes vagy a függőleges tagolási lehetőséget, majd kattintson az OK gombra.

A kijelölt objektumok egyenletesen helyezkednek el a vízszintes vagy függőleges tengely mentén. A két szélső objektum szolgál viszonyítási alapként, így ezeket nem mozgatja el a Tagolás parancs.

Kapcsolódó témakörök

Objektumok áthelyezése