Tartalom
Index 🔎︎

# Exportálás HTML formátumba - 3. oldal

Megadja a képek típusát és a célképernyő felbontását.

Ennek a parancsnak az eléréséhez...

LibreOffice Draw or LibreOffice Impress menu File - Export, select HTML file type, page 3 of the wizard.

## Képek mentése másként

Meghatározza a kép formátumát. Megadhatja az exportálás tömörítési értékét is.

### PNG - Portable Network Graphic formátum

A fájlokat PNG-fájlokként exportálja. A PNG-fájlok adatvesztés nélkül vannak tömörítve, és több mint 256 színt tartalmazhatnak.

### GIF - Graphics Interchange Format

A fájlokat GIF-fájlokként exportálja. A GIF-fájlok adatveszteség nélkül vannak tömörítve, és legfeljebb 256 színűek lehetnek.

### JPG - Tömörített fájlformátum

A fájlokat JPEG-fájlokként exportálja. A JPEG-fájlok beállítható tömörítéssel vannak tömörítve, és több mint 256 színt tartalmazhatnak.

### Minőség

Megadja a JPEG-kép tömörítési tényezőjét. A 100 százalékos érték biztosítja a legjobb minőséget, de a fájlméret nagy. A 25 százalékos tényező gyenge képminőségű, de kis fájlt eredményez.

## Monitor felbontása

Megadja a célképernyő felbontását. A kiválasztott felbontástól függően a kép csökkentett méretben jelenik meg. Legfeljebb 80 százalékos csökkentést adhat meg az eredeti mérethez képest.

### Alacsony felbontás (640×480 képpont)

A fájlméret kicsi lesz, ha az alacsony felbontást választja, még a sok diát tartalmazó bemutatók esetében is.

### Közepes felbontás (800×600 képpont)

Közepes méretű bemutatóhoz a közepes felbontást válassza.

### Nagy felbontás (1024×768 képpont)

Jó minőségű diamegjelenítéshez válasszon nagy felbontást.

## Exportálás

### Diaátmenetek közötti hanghatások exportálása

Itt adhatja meg, hogy a program a diák átmenethatásainál használt hangfájlokat exportálja.