Tartalom
Index 🔎︎

# Skála

Az x vagy az y tengelyek méretezését vezérli

Ennek a parancsnak az eléréséhez...

Válassza a Formátum - Tengely - Y tengely - Méretezés menüparancsot.

A LibreOffice automatikusan átméretezi a tengelyeket úgy, hogy az értékek optimálisan jelenjenek meg.

Különleges igények esetén kézzel is módosíthatja a tengely méretezését. Ha például csak a felső területeket kívánja megjeleníteni, akkor feljebb tolhatja a nullvonalat.

## Skála

Ezen a területen adhatja meg az értékeket a tengelyek továbbosztásához. Öt tulajdonságot állíthat automatikusan: Minimum, Maximum, Főbeosztás, Albeosztások száma és Referenciaérték.

### Minimum

Meghatározza a tengely kezdetének legkisebb értékét.

### Maximum

Megadja a tengely végének legnagyobb értékét.

### Főbeosztás

Megadja a tengelyek fő beosztási tartományát. A főtartomány nem lehet nagyobb, mint az értéktartomány.

### Albeosztások száma

Megadja a tengelyek albeosztásainak tartományát.

### Referenciaérték

Megadja, hogy a tengely mentén mely pozícióban jelenjenek meg az értékek.

### Automatikus

Az értékek módosításához először ki kell kapcsolni az Automatikus beállítást.

Ha "rögzített" értékekkel dolgozik, akkor tiltsa le ezt a lehetőséget, mert ebben az esetben az automatikus méretezés nem engedélyezett.

### Logaritmikus skála

Logaritmikus osztást helyezhet el a tengelyen.

Abban az esetben célszerű ezt a lehetőséget választani, ha egymástól lényegesen eltérő értékekkel dolgozik. A logaritmikus méretezéssel a tengely rácsvonalai egyenlő távolságban maradnak, de a hozzájuk tartozó értékek csökkenhetnek vagy nőhetnek.

### Fordított irány

Megadja, hol jelenjenek meg az alacsony és magas értékek a tengelyen. Ha nem jelöli be, akkor a program a matematikai irányt használja. Ez azt jelenti Descartes-koordinátarendszerben, hogy az X tengely az alacsonyabb értékeket a bal oldalon, az Y tengely pedig az alacsony értékeket alul jeleníti meg. Poláris koordinátarendszerben a matematikai tengelyirány az óra járásával ellentétes, a radiális tengely pedig belülről kifelé halad.

### Típus

Egyes tengelytípusoknál a tengely formázása lehet szöveg vagy dátum, vagy a típus automatikusan detektálható. A „Dátum” típusú tengelyeknél a következő lehetőségek vannak.

A skála végein megjelenő minimum- és maximumérték.

A felbontás lehet napos, hónapos vagy éves intervallumok szerint.

A főbeosztás beállítható adott számú napra, hónapra vagy évre.

Az albeosztás beállítható adott számú napra, hónapra vagy évre.