Tartalom
Index 🔎︎

# Menük

Az alábbi menüparancsok érhetőek el munkafüzetek esetén.

A menüparancsok használatához jelölje ki az ablakot, amelyben a megfelelő dokumentum található. Hasonlóképpen ha egy objektumhoz kapcsolódó menüparancsot akar aktiválni, jelölje ki a megfelelő objektumot a dokumentumon belül.

A menük helyzetfüggők. Ez azt jelenti, hogy azok a menüelemek jelennek meg, amelyek alkalmazhatóak az aktuális feladat kivitelezésében. Ha a kurzor egy szövegen áll, minden olyan menüelem használható, amely a szöveg szerkesztésével kapcsolatos. Ha képeket jelöl ki egy dokumentumban, minden olyan menüparancs elérhető lesz, amely képek szerkesztéséhez kellhet.

## Fájl

Ezek a parancsok az aktuális dokumentumra érvényesek; például új dokumentum megnyitása vagy az alkalmazás bezárása.

## Szerkesztés

Ez a menü az aktuális dokumentum tartalmának szerkesztésére vonatkozó parancsokat tartalmazza.

## Nézet

Ez a menü a dokumentum a képernyőn való megjelenítését szabályozó parancsokat tartalmazza.

## Beszúrás

A Beszúrás menü az új elemek beszúrására használatos parancsokat tartalmazza, mint például a képek, szövegdobozok, objektumok, multimédia, cellanevek és sok más beszúrása az aktuális munkalapba.

## Formátum

A Formátum menü a kijelölt cellák, objektumok és cellatartalmak formázására szolgáló parancsokat tartalmazza.

## Munkalap

Ez a menü a munkalap és elemei módosításához és kezeléséhez szükséges parancsokat tartalmazza.

## Adatok

Az aktuális munkalap adatainak szerkesztéséhez használja az Adatok menü parancsait. Meghatározhat tartományokat, az adatokat rendezheti és szűrheti, újraszámíthatja az eredményeket, az adatokhoz vázlatot készíthet, illetve kimutatástáblát hozhat létre.

## Eszközök

Eszközök menü tartalmazza a helyesírás-ellenőrzésre, a munkalap-hivatkozások követésére, a hibák felderítésére, illetve az esetek meghatározására szolgáló parancsokat.

## Ablak

A dokumentumablakok kezeléséhez és megjelenítéséhez szükséges parancsokat tartalmazza.

## Súgó

A Súgó menü segítségével indítható a LibreOffice súgója.