Tartalom
Index 🔎︎

# Automatikus vázlat

Ha a kijelölt cellatartomány képleteket vagy hivatkozásokat tartalmaz, akkor a LibreOffice automatikusan kivonatolja a kijelölést.

Ennek a parancsnak az eléréséhez...

Válassza az Adatok - Csoportosítás és vázlat - Automatikus vázlat menüpontot.

Például figyelje meg a következő táblázatot:

Január | Február | Március | első negyedév | Április | Május | Június | második negyedév
100 | 120 | 130 | 350 | 100 | 100 | 200 | 400

Az első, illetve második negyedév cellái egy-egy olyan képletet tartalmaznak, amely összesíti a tőlük balra található három cellát. Az Automatikus vázlat parancs alkalmazásakor a táblázat a két negyedév alapján kerül csoportosításra.

A kivonat eltávolításához jelölje ki a táblázatot, majd válassza az Adatok - Csoportosítás és vázlat - Eltávolítás lehetőséget.