Tartalom
Index 🔎︎

# Diavetítés beállításai

Itt határozhatja meg a diavetítés beállításait, többek között a bemutató típusát, azt, hogy melyik diával kezdődjön, hogyan váltson két dia között, és az egérmutató beállításait.

Ennek a parancsnak az eléréséhez...

Válassza a Diavetítés - Diavetítés beállításai menüparancsot.

## Tartomány

Megadja, hogy mely diák legyenek benne a diavetítésben.

### Összes dia

Minden diát belevesz a diavetítésbe.

### Első:

Írja be a kezdő dia számát.

### Egyéni diavetítés

Egyéni diavetítést játszik le a Diavetítés - Egyéni diavetítésben megadott sorrend alapján.

## Bemutató mód

Válasszuk ki a diavetítés típusát.

### Teljes képernyő

Teljes képernyős diát jelenít meg.

### Ablakban

A diavetítés a LibreOffice program ablakában fut.

### Végtelenítés és ismétlés ez után

Újraindítja a diavetítést a megadott szünetintervallum után. Az utolsó és az első dia között megjelenít egy szünet diát. A lejátszást az ESC billentyűvel állíthatja le.

### Szünet hossza

Írja be azt az időtartamot, amely után a diavetítés újraindul. Ha nullát ír be, a diavetítés azonnal újraindul, szünet dia nélkül.

### Logó megjelenítése

A szünetben mutatott dián megjeleníti a LibreOffice logót. A logó nem módosítható.

## Beállítások

### Diaváltás kézzel

A diák nem változnak automatikusan, ha ez a négyzet be van jelölve.

### Az egérmutató látható

Diavetítés közben is megjeleníti az egérkurzort.

### Rajzolás az egérmutatóval

Tollá változtatja az egérmutatót, ami lehetővé teszi, hogy rajzolni lehessen a diákra bemutató közben.

Amit a tollal ír, megmarad a diákon a diavetítésből kilépéskor A toll tulajdonságai a futó diavetítés helyi menüjének Toll szélessége vagy Tollszín módosítása parancsaival módosíthatók.

### Animációk engedélyezve

Az animált GIF-fájlok minden képkockája megjelenik a bemutató alatt. Ha ez a beállítás nincs bejelölve, akkor csak az animált GIF első képkockája jelenik meg.

### Diaváltás háttérre kattintással

Ha a dia hátterére kattint, a következő diára lép.

### Bemutató mindig felül

A LibreOffice ablaka mindig legfelül marad a bemutató alatt. Egyetlen más program ablaka sem takarja el a bemutatót.

## Több monitor

Alapértelmezett esetben az elsődleges monitor használatos diavetítésre. Ha az aktuális asztal több mint egy monitorra terjed ki, kijelölheti, hogy melyik monitoron jelenjen meg a teljes képernyős diavetítés. Ha az aktuális asztal csak egy monitorra terjed ki, vagy a több monitoros üzemmód nem támogatott az aktuális rendszeren, akkor nem lehet másik monitort választani.

### Prezentációs monitor

Válassza ki a teljes képernyős diavetítés módhoz használandó monitort.

Ha a rendszer lehetővé teszi az ablak kiterjesztését az összes elérhető monitorra, akkor választhatja a „Minden monitor” lehetőséget is Ebben az esetben a bemutató az összes elérhető monitorra kiterjed.

Ez a beállítás a felhasználói beállítások közé és nem a dokumentumban lesz mentve.